**RÁMCOVÁ DOHODA**

s jedným účastníkom bez opätovného otvorenia súťaže

uzavretá v súlade s ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a §117 zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov (ďalej len „ZoVO“)

na dodanie **: Kancelárske potreby**

**Článok 1**

**Účastníci rámcovej dohody**

Kupujúci: Východoslovenský ústav srdcových a cievnych chorôb, a. s.

Ondavská 8

040 11 Košice

Štatutárny orgán: prof. MUDr. František Sabol, PhD., MPH, MBA, predseda predstavenstva

Ing. Marián Albert, MBA, podpredseda predstavenstva

Zodpovedný za plnenie

rámcovej dohody : Mgr. Diana Exelová, námestníčka Odboru ošetrovateľskej starostlivosti

Peter László, odborný referent

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a. s., č. účtu: 0445952274/0900,

IBAN: SK4809000000000445952274

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len „kupujúci“)

a

Predávajúci: ...............................................................

obchodný názov (podľa dokladu o oprávnení podnikať)

...............................................................

sídlo/adresa (podľa dokladu o oprávnení podnikať)

Štatutárny orgán: ...............................................................

meno, priezvisko, funkcia (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Bankové spojenie: ...............................................................

názov peňažného ústavu, číslo účtu

Tel. : ...............................

Fax : ...............................

Spoločnosť zapísaná: ......................................................................................................

(ďalej len **„predávajúci**“)

(ďalej tiež spoločne označovaní aj ako **„účastníci dohody“**)

Túto rámcovú dohodu uzatvárajú kupujúci ako verejný obstarávateľ a predávajúci ako úspešný uchádzač v zákazke podľa §117 ZoVO na predmet zákazky: **Kancelárske potreby.**

**Článok 2**

**Predmet rámcovej dohody**

1. Predmetom tejto RD je záväzok predávajúceho dodať kupujúcemu kancelárske potreby (ďalej aj „predmet RD“ alebo „tovar“) na základe písomných objednávok kupujúceho a záväzok kupujúceho zaplatiť predávajúcemu za dodaný tovar cenu podľa tejto RD.
2. Podrobný opis predmetu RD je uvedený v Prílohe č. 1 tejto RD – Špecifikácia predmetu zákazky, predpokladané množstvo, sortiment a konečné jednotkové zmluvné ceny predmetu RD sú špecifikované v Prílohe č. 2 tejto RD – Sortiment ponúkaného tovaru.
3. Tovar musí byť certifikovaný a schválený na dovoz a predaj v Slovenskej republike, resp. v rámci Európskej únie a musí vyhovovať platným medzinárodným normám, STN a všeobecne záväzným právnym predpisom platným na území Slovenskej republiky (kupujúci si vyhradzuje právo vyžiadať si od predávajúceho kedykoľvek počas trvania tejto RD doklady, ktorými predávajúci preukáže splnenie uvedenej požiadavky).
4. Dodávka predmetu RD sa bude realizovať na základe písomných objednávok kupujúceho vystavených v súlade s touto RD s periodicitou a v primeraných minimálnych objemoch na základe jeho aktuálnych prevádzkových potrieb. Predpokladaná periodicita písomných čiastkových objednávok je maximálne dvakrát za mesiac (pokiaľ sa nejedná o nepredvídateľný nákup).
5. Za nepredvídateľný nákup sa považuje taký nákup, potrebu ktorého kupujúci nevedel a nemohol s prihliadnutím na všetky okolnosti predvídať. Kupujúci informuje predávajúceho o nepredvídateľnom nákupe v čiastkovej objednávke. Predávajúci je povinný tovar z nepredvídateľného nákupu dodať do štyridsiatich ôsmich (48) hodín od odoslania objednávky kupujúcim, alebo v termíne na základe písomnej dohody uzavretej prostredníctvom e-mailu medzi kupujúcim a predávajúcim.
6. Ak sa v rámci RD uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa predávajúcemu predložiť ponuky s ekvivalentným riešením s rovnakými, resp. lepšími parametrami. Za ekvivalent sa považujú tovary, ktoré zároveň spĺňajú všetky podmienky dané kupujúcim. Ekvivalentné tovary musia byť predložené v balení vo veľkosti/objeme rovnakom alebo väčšom ako je veľkosť balenia uvedená pri jednotlivých tovaroch. Cena za ekvivalentný tovar bude posudzovaná ako keby spĺňala požiadavky kupujúceho na veľkosť/objem balenia.
7. V prípade, ak počas platnosti RD bude ukončená výroba niektorého z druhov tovaru, je predávajúci povinný ponúknuť kupujúcemu plne funkčný tovar s rovnakými, resp. vyššími parametrami a vlastnosťami, aké mal tovar, ktorého výroba bola ukončená (ďalej len "náhradný tovar"). Táto skutočnosť musí byť doložená oficiálnym vyhlásením výrobcu.
8. Cena náhradného tovaru nesmie byť vyššia ako cena pôvodného tovaru, ktorého výroba bola ukončená. Ak trhová cena náhradného tovaru bude v danom období nižšia ako cena pôvodného tovaru, platí spôsob určenia ceny uvedený v bode 10. tohto článku RD.
9. V prípade, ak nastanú skutočnosti uvedené v bodoch 7. a 10. tohto článku RD, je predávajúci povinný pred prvou dodávkou každého nového tovaru, resp. náhradného druhu tovaru doručiť kupujúcemu doklady uvedené v bode 3. tohto článku RD a zároveň kupujúcemu doručiť návrh dodatku, ktorého predmetom bude zmena rozsahu plnenia. Súčasťou návrhu dodatku musí byť aktualizovaný štruktúrovaný rozpočet ceny predmetu zákazky v súlade s bodom 2. tohto článku RD.
10. Počas trvania RD si kupujúci vyhradzuje právo rozšíriť, príp. zmeniť druh tovaru v rozsahu predmetu obstarávania, a to po vzájomnej dohode účastníkov dohody, pričom zmluvný finančný objem tejto RD počas jej platnosti a účinnosti ostane nezmenený. Zmluvná cena tohto druhu tovaru bude určená, ako nižšia cena z nasledovných cien:

a) z trhovej ceny, ktorá bude vypočítaná ako priemerná cena rovnakého typu tovaru od min. troch (3) rôznych predajcov na trhu. Jedným z povinne oslovených predajcov v rámci prieskumu trhu bude predávajúci. Prieskum trhu vykoná kupujúci., alebo

b) z ponukovej ceny predloženej predávajúcim v prieskume trhu.

1. Predávajúci sa zaväzuje dodávať tovar v súlade s ustanoveniami tejto RD, súťažnými podkladmi a ak je to relevantné, tak aj s výsledkom elektronickej aukcie a na základe písomných objednávok kupujúceho.
2. Predávajúci berie na vedomie, že objednávanie tovaru je právom kupujúceho, nie jeho povinnosťou. Uvedenie predpokladaného množstva tovaru v tejto RD nezaväzuje kupujúceho na odobratie tovaru v uvedenom množstve, ani k žiadnym pravidelným odberom a ani nezakladá žiadne ďalšie práva predávajúceho (z titulu náhrady škody a/alebo právo na odstúpenie od tejto RD). Objednávky tovaru sa zakladajú výlučne na aktuálnych prevádzkových potrebách kupujúceho.
3. Predávajúci je povinný počas trvania RD písomne informovať kupujúceho o všetkých zmenách údajov podstatných pre plnenie tejto RD, najmä však o zmenách údajov uvedených v Prílohe č. 2 tejto RD, a to bezodkladne, najneskôr však do piatich (5) pracovných dní odo dňa, kedy zmena nadobudla účinnosť. Predávajúci spolu s oznámením zmeny zašle kupujúcemu nové znenie Prílohy č. 2 tejto RD a kópie dokladov, prostredníctvom ktorých preukáže oprávnenosť vykonaných zmien. Zároveň spolu s oznámením zmeny predávajúci zašle kupujúcemu aj návrh dodatku k tejto RD, ktorým sa predmetná zmena zmluvne upraví.
4. Súčasťou predmetu RD sú služby spojené s dodaním tovaru, t. j. najmä zabezpečenie kompletizácie tovaru, jeho dopravy a vyloženia na mieste plnenia a poskytnutie všetkých relevantných súvisiacich písomných dokumentov.
5. Vlastnícke právo k plneniu prechádza z predávajúceho na kupujúceho okamihom odovzdania a prevzatia tovaru.

**Článok 3**

**Čas a miesto dodania**

1. Predmet RD bude predávajúci plniť v množstve na základe písomných objednávok kupujúceho v súlade s touto RD podľa požiadaviek kupujúceho s termínom dodania tovaru najneskôr do štyroch (4) pracovných dní od pracovného dňa nasledujúceho po dni doručenia objednávky predávajúcemu. Do uvedeného termínu sa nezapočítavajú dni pracovného voľna, pracovného pokoja a štátne sviatky. Za termín doručenia objednávky sa považuje faxové potvrdenie o bezchybnom doručení faxovej objednávky predávajúcemu a v prípade e-mailového zasielania objednávok sa považuje za termín doručenia objednávky potvrdenie o prečítaní e-mailu predávajúcim.
2. Objednávkou kupujúci špecifikuje konkrétnu jednotlivú dodávku tovaru, čo do jeho druhu a množstva v súlade s Prílohou č. 2 tejto RD. Objednávku kupujúci zasiela na e-mailovú adresu predávajúceho ...................................................... Spôsob zasielania objednávok môže kupujúci počas účinnosti RD zmeniť na formát EDIFACT. O tejto skutočnosti bude kupujúceho predávajúceho písomne informovať minimálne dva (2) mesiace pred dátumom účinnosti tejto zmeny.
3. Predávajúci je povinný dodať kupujúcemu predmet RD v pracovných dňoch, v čase od 7.00 do 13.30 hod..
4. Miestom dodania je: Východoslovenský ústav srdcových a cievnych chorôb, a. s.,Ondavská 8, Košice, miestnosť slúžiaca kupujúcemu ako sklad všeobecného materiálu.

Kontaktnou osobou kupujúceho je Peter László, odborný referent, tel.: 055/789 1074, e-mail: [plaszlo@vusch.sk](mailto:plaszlo@vusch.sk)

Kontaktnou osobou predávajúceho je ...........................................,

tel. ............................................., fax: ........................................., e-mail: ............................................................................................ .

1. Kupujúci zabezpečí prístup do priestorov určených ako miesto dodania podľa bodu 4. tohto článku RD pre osoby poverené predávajúcim na čas nevyhnutne potrebný na vyloženie tovaru.
2. Predávajúci je povinný objednaný tovar roztriediť a zabaliť v počte a na číslo nákladového strediska podľa požiadaviek kupujúceho, pričom tieto požiadavky budú špecifikované v prílohách každej objednávky.
3. Predávajúci je povinný zabaliť objednaný počet kusov tovaru do prepravného obalu, ktorý sa nesmie poškodiť pri preprave, manipulácií a uskladnení a musí zabezpečiť účinnú ochranu tovaru voči akémukoľvek znehodnoteniu.
4. Predávajúci je povinný na prepravnom obale uviesť:

a) obchodné meno predávajúceho,

b) miesto určenia,

c) číslo čiastkovej objednávky,

d) dátum balenia.

1. Predávajúci je povinný oprávnenej osobe kupujúceho vopred, telefonicky, a to najneskôr jeden (1) pracovný deň pred predpokladaným dňom doručenia predmetu zákazky oznámiť deň a predpokladaný čas dodania tovaru. Kupujúci si vyhradzuje právo zmeny termínu navrhovaného predávajúcim. Nový termín doručenia predmetu zákazky bude určený vzájomnou dohodou účastníkov dohody potvrdený kupujúcim v elektronickej pošte na adresu predávajúceho uvedenú v bode 4 tohto článku RD.
2. Predávajúci zabezpečí kompletné služby súvisiace s dodaním tovaru (t. j. najmä jeho vyloženie na miesto určenia výlučne vlastnými technickými a personálnymi kapacitami). Uvedené služby sú započítané v jednotkovej cene tovaru ponúkaného predávajúcim.
3. Dodávka tovaru bude prevzatá oprávnenými osobami kupujúceho na mieste dodania na základe dodacieho listu. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave, v požadovanom množstve, roztriedený a zabalený podľa požiadaviek kupujúceho.
4. Predávajúci je povinný pri každej dodávke tovarov v dodacom liste uviesť okrem povinných náležitostí aj číslo objednávky, číslo rámcovej dohody, celkový počet balíkov. V prípade, ak je dodávaný tovar z krajiny EU (okrem SR), je predávajúci povinný uviesť v dodacom liste, okrem náležitostí uvedených v predchádzajúcej vete, aj kód tovaru podľa aktuálneho colného sadzobníka a údaj o krajine pôvodu tovaru.
5. Kupujúci si môže počas účinnosti tejto RD vyhradiť možnosť označovať balíky čiarovým kódom EAN reprezentujúcim 13-znakový alfanumerický reťazec - číslo balíka z príslušnej prílohy objednávky. O tejto skutočnosti bude kupujúci predávajúceho písomne informovať minimálne dva (2) mesiace pred dátumom účinnosti tejto zmeny, pričom pod čiarovým kódom každého balíka bude uvedené:
6. názvy príslušných položiek predmetu čiastkovej objednávky, ktoré sú obsahom predmetného balíka,
7. jednotkovú cenu príslušnej položky bez DPH, ktorá je obsahom predmetného balíka,
8. jednotkovú cenu príslušnej položky s DPH, ktorá je obsahom predmetného balíka,
9. sadzbu DPH,
10. celkový počet kusov každej položky predmetu čiastkovej objednávky, ktoré sú obsahom predmetného balíka,
11. celkovú cenu príslušných položiek bez DPH, ktoré sú obsahom predmetného balíka,
12. celkovú cenu príslušných položiek s DPH, ktoré sú obsahom predmetného balíka.
13. V položkovitom výpise obsahu jednotlivých balíkov predávajúci uvedie:
    1. celkový počet kusov každej položky celého predmetu čiastkovej objednávky,
    2. celkovú cenu príslušných položiek celého predmetu čiastkovej objednávky bez DPH,
    3. celkovú cenu príslušných položiek celého predmetu čiastkovej objednávky s DPH.
14. Povinnou prílohou každého balíka musí byť zoznam obsahu balíka podľa požiadaviek kupujúceho, ktoré boli prílohou čiastkovej objednávky podľa bodu 6. tohto článku RD.
15. Kupujúci si vyhradzuje právo zmeniť spôsob vystavania a doručovania dodacích listov počas účinnosti tejto RD, a to na formát EDIFACT. O tejto skutočnosti bude kupujúci predávajúceho písomne informovať minimálne dva (2) mesiace pred dátumom účinnosti tejto zmeny. Presná forma elektronického dodacieho listu bude predávajúcemu dodatočne upresnená.
16. Kupujúci požaduje, aby predávajúci pre účel kupujúcim vykonávanej kontroly odovzdaného tovaru zabezpečil osobu, za účasti ktorej poverená osoba kupujúceho vykoná kontrolu dodaného tovaru (t. j. kontrolu, či dodaný tovar je v kompletnom stave, v požadovanom množstve, roztriedený a zabalený podľa kategórie a typu tovaru a podľa požiadaviek kupujúceho). V prípade, ak predávajúci takúto osobu nezabezpečí, správnosť dodaného tovaru posúdi poverená osoba kupujúceho.
17. Dodanie tovaru bez vád kupujúci potvrdí podpísaním dodacieho listu. V prípade, ak predávajúci preukázateľne neodôvodní (preukázateľným dôvodom je dôvod písomne schválený kupujúcim) dodanie tovaru v inom ako kompletnom stave a/alebo v inom ako požadovanom množstve a/alebo neroztriedený a/alebo nezabalený podľa požiadaviek kupujúceho, kupujúci si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
18. V prípade, ak predávajúci opakovane t. j. viac ako trikrát (3x), dodá tovar vadne, t. j. dodá tovar podľa bodu 18. tohto článku RD, kupujúci bude považovať túto skutočnosť za podstatné porušenie RD a vyhradzuje si právo na odstúpenie od RD.
19. Spôsob doručenia celkového alebo aj čiastkových dodacích listov môže objednávateľ počas účinnosti RD zmeniť na formát EDIFACT. O tejto skutočnosti bude kupujúci predávajúceho písomne informovať minimálne dva (2) mesiace pred dátumom účinnosti tejto zmeny.
20. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedené v tejto RD. Prevzatie tovaru potvrdzuje oprávnená osoba kupujúceho na dodacom liste, ktorý predloží predávajúci pri dodaní tovaru.

**Článok 4**

**Zmluvná cena a platobné podmienky**

* + - 1. Kupujúci neposkytne predávajúcemu preddavok ani zálohu na predmet plnenia podľa tejto RD.
      2. Účastníci dohody prejavujú vôľu uzavrieť RD s tým, že celková cena za predmet RD je stanovená dohodou jej účastníkov v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Takto stanovená celková cena za predmet RD je maximálna a záväzná počas doby platnosti tejto RD.
      3. RD sa uzatvára na maximálny finančný rozsah podľa bodu 4. tohto článku RD, s predpokladaným množstvom a v jednotkových cenách za mernú jednotku, ktoré sú uvedené v Prílohe č. 2 tejto RD.
      4. Maximálny finančný rozsah predmetu plnenia podľa tejto RD je: **36.000,- Eur bez DPH** (slovom: tridsaťšesťtisíc Eur centov bez DPH), **43.200,- Eur s DPH** (slovom: štyridsaťtritisícdvesto Eur s DPH).
      5. Cena za predmet RD v sebe zahŕňa všetky náklady, ktoré s plnením predmetu RD bezprostredne súvisia (napr. jeho doprava do miesta dodania, dovozné clá, balné, náklady na obalovú techniku a balenie, náklady na služby súvisiace s rozdelením a zabalením objednaného tovaru v počte podľa čiastkových objednávok tvoriacich celkovú objednávku kupujúceho, prípadné náklady súvisiace so zavedením označovania balíkov čiarovým kódom EAN, atď.). Predávajúci nie je oprávnený zvýšiť zmluvne dohodnutú cenu z dôvodu akýchkoľvek ďalších či dodatočných nákladov na plnenie predmetu RD.
      6. Kupujúci zaplatí kúpnu cenu za dodaný tovar na základe faktúry vystavenej predávajúcim po dodaní tovaru. Predávajúci je povinný vystaviť faktúru za dodávku tovaru v súlade s ustanovením §73 zákona č. 222/2004 Z. z. o dani z pridanej hodnoty, najneskôr však do piateho (5) pracovného dňa v kalendárnom mesiaci, nasledujúcom po mesiaci, v ktorom došlo k dodaniu tovaru podľa bodu článku 3 bod 18. tejto RD.
      7. Faktúry musia mať náležitosti daňového dokladu v súlade so zák. č. 222/2004 Z. z. o dani z pridanej hodnoty v znení neskorších predpisov a musia obsahovať:
         * číslo tejto RD,
         * číslo čiastkovej objednávky,
         * názvy jednotlivých položiek predmetu čiastkovej objednávky,
         * celkový počet kusov každej položky predmetu čiastkovej objednávky,
         * jednotkovú cenu príslušnej položky bez DPH, DPH, sadzbu DPH, s DPH,
         * celkovú cenu príslušnej položky bez DPH, DPH, s DPH,
         * celkovú cenu spolu za všetky položky predmetu čiastkovej objednávky bez DPH, DPH, s DPH,
         * dátum dodania tovaru.
      8. Predávajúci je povinný k faktúre vždy priložiť kópiu čiastkovej objednávky kupujúceho ako povinnú prílohu faktúry. Predávajúci je rovnako povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
      9. Splatnosť faktúr je v zmysle ustanovenia § 340b ods. 5 zákona č. 513/1991 Z. z. Obchodného zákonníka v znení neskorších predpisov šesťdesiat (60) kalendárnych dní odo dňa ich doručenia kupujúcemu.
      10. Účastníci dohody sa dohodli, že platba za plnenie sa realizuje výlučne bezhotovostným platobným stykom na základe faktúry elektronicky doručenej predávajúcim, a to vždy za riadne a včas poskytnuté plnenie. Predávajúci je povinný zaslať faktúru elektronicky na e-mailovú adresu: podatelna@vusch.sk. Za deň splnenia peňažného záväzku sa považuje deň odpísania dlžnej sumy z účtu kupujúceho v prospech účtu predávajúceho.
      11. V prípade, ak faktúra nebude obsahovať náležitosti podľa bodu 7. alebo 8. tohto článku RD, alebo ak bude faktúra vykazovať iné vecné alebo formálne nedostatky, je kupujúci oprávnený vrátiť ju predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.
      12. Kupujúci si vyhradzuje právo zmeniť spôsob zasielania faktúr podľa tejto RD v požadovanom formáte EDIFACT, resp. komunikáciou v súlade so štandardom EDI. O tejto skutočnosti bude kupujúci predávajúceho písomne informovať minimálne dva (2) mesiace pred dátumom účinnosti tejto zmeny.
      13. Účastníci dohody sa dohodli, že pohľadávky, ktoré vzniknú predávajúcemu z tohto zmluvného vzťahu, predávajúci nie je oprávnený postúpiť tretím osobám bez predchádzajúceho súhlasu kupujúceho. Postúpenie pohľadávok bez predchádzajúceho súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok 5**

**Osobitné ustanovenia o určení ceny plnenia**

1. V prípade, ak sa po uzatvorení tejto RD preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto RD a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto RD je viac ako 5% v neprospech ceny podľa tejto RD, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto RD a nižšou cenou.
2. Predávajúci je povinný bezodkladne, najneskôr však do piatich (5) pracovných dní od zistenia nižšej ceny podľa bodu 1. tohto článku RD, doručiť kupujúcemu dodatok, predmetom ktorého bude upravená cena zistená postupom podľa bodu 1. tohto článku RD.
3. V prípade, ak sa po uzatvorení tejto RD preukáže, že na relevantnom trhu existuje nižšia cena za rovnaké alebo porovnateľné plnenie ako je obsiahnuté v tejto RD od akéhokoľvek dodávateľa (t. j. viac ako 5 % v neprospech ceny podľa tejto RD), kupujúci po preukázaní tejto skutočnosti vyzve predávajúceho k rokovaniu o ďalšom postupe vo veci úpravy zmluvnej ceny (napr. návrh na uzavretie dodatku, predmetom ktorého bude zníženie zmluvnej ceny a pod.). V prípade, ak sa účastníci dohody podľa predchádzajúcej vety nedohodnú na spoločnom návrhu ďalšieho postupu, kupujúci si vyhradzuje právo RD vypovedať v 1-mesačnej lehote. Výpovedná lehote začína plynúť od prvého (1.) kalendárneho dňa mesiaca nasledujúceho po mesiaci, v ktorom bola písomná výpoveď doručená kupujúcemu a skončí sa uplynutím posledného kalendárneho dňa príslušného mesiaca.
4. Kupujúci za účelom zistenia aktuálnej ceny tovaru, za ktorú je možné tovar aktuálne na trhu obstarať, je oprávnený vykonať v súlade s príslušnými ustanoveniami zákona o verejnom obstarávaní prieskum trhu.
5. Prieskum trhu podľa predchádzajúceho bodu musí byť realizovaný prostredníctvom minimálne troch (3) nezávislých ponúk na tovar, resp. na jeho jednotlivé položky, pričom obdobím, za ktoré sa ceny porovnávajú, je obdobie šiestich (6) mesiacov bezprostredne predchádzajúcich určeniu ceny za opakované plnenie, ktoré budú predmetom písomnej objednávky kupujúceho. Ponuky, ktoré je kupujúci oprávnený posudzovať v rámci prieskumu trhu, musia byť čo do kvality tovaru a podmienok jeho dodania zhodné s podmienkami dohodnutými v tejto RD. O prieskume trhu je kupujúci povinný viesť písomnú dokumentáciu.

V prípade, ak sú ceny na trhu nižšie ako cena tovaru uvedená v Prílohe č. 2 tejto RD, je predávajúci povinný rokovať s kupujúcim o znížení ceny na sumu priemeru medzi troma (3) najnižšími cenami zistenými na trhu, a to bezodkladne na základe písomnej výzvy kupujúceho, najneskôr však do siedmich (7) kalendárnych dní po doručení takejto výzvy, ak sa účastníci dohody nedohodnú inak.

1. V prípade, ak sa účastníci dohody dohodnú na znížení ceny predmetu tejto RD na hodnotu aktuálnej priemernej trhovej ceny určenej prieskumom trhu podľa ustanovení tohto článku RD, príp. na cene nižšej ako je aktuálna priemerná trhová cena, sú povinné uzavrieť bezodkladne, najneskôr v lehote siedmich (7) kalendárnych dní odo dňa uskutočnenia rokovania podľa bodu 6. tohto článku RD, písomný dodatok k tejto RD, ktorým sa upraví Príloha č. 2 tejto RD v súlade s dohodou účastníkov dohody.
2. V prípade, ak sa účastníci dohody nedohodnú na znížení ceny predmetu tejto RD na hodnotu aktuálnej priemernej trhovej ceny určenej prieskumom trhu podľa ustanovení tohto článku RD, príp. na cene nižšej ako je aktuálna priemerná trhová cena, alebo v prípade, ak predávajúci nie je schopný dodať alebo nedodá predmet tejto RD za cenu určenú prieskumom trhu podľa tohto článku RD, alebo v prípade márneho uplynutia lehoty podľa bodu 6. tohto článku RD, je kupujúci oprávnený RD vypovedať vo výpovednej lehote uvedenej v článku 7 bod 2 písm. c) tejto RD.

**Článok 6**

**Zodpovednosť za vady a záručné podmienky**

1. Predávajúci je povinný dodať predmet RD v množstve, sortimente a kvalite v súlade s touto RD a čiastkovou objednávkou kupujúceho.
2. Pri uplatnení zodpovednosti predávajúceho za vady dodaného tovaru sa postupuje v zmysle ustanovení § 422 až § 442 Obchodného zákonníka v znení neskorších predpisov.
3. Kupujúci je povinný tovar prezrieť a skontrolovať pri jeho preberaní v súlade s touto RD. V prípade, ak predávajúci doručí kupujúcemu tovar v kvalite a/alebo v množstve nezodpovedajúcom jeho požiadavkám, je kupujúci oprávnený v lehote do troch (3) pracovných dní od dodania tovaru požiadať predávajúceho o dodanie tovaru zodpovedajúceho požiadavkám uvedeným objednávke. Predávajúci je povinný nahradiť reklamovaný tovar tovarom v kvalite a v množstve zodpovedajúcom požiadavkám kupujúceho, a to v lehote najneskôr do desiatich (10) pracovných dní odo dňa oznámenia požiadavky kupujúceho podľa predchádzajúcej vety. Všetky vzniknuté náklady spojené s oprávnenou reklamáciou kupujúceho znáša v plnom rozsahu predávajúci.
4. Kupujúci je povinný vady tovaru písomne oznámiť predávajúcemu bez zbytočného odkladu po ich zistení, najneskôr však do uplynutia záručnej doby, ktorá je určená výrobcom tovaru. Záruka sa nevzťahuje na nedostatky a vady, ktoré vznikli nesprávnou manipuláciou s tovarom.
5. Oznámenie kupujúceho o vadách obsahuje najmä :

označenie a číslo RD,

označenie a číslo objednávky,

názov, označenie a typ reklamovaného tovaru,

popis vady,

číslo dodacieho listu, príp. iné určenie času dodania,

voľbu nároku z vád tovaru kupujúcim.

1. Na účely tejto RD sa oprávnenou reklamáciou rozumie každá reklamácia, ktorá sa týka vád dodaného tovaru.
2. Predávajúci sa zaväzuje vyriešiť oprávnenú reklamáciu najneskôr do piatich (5) pracovných dní od doručenia oznámenia kupujúceho o vadách.
3. V prípade ak je dodaním tovaru s vadami porušená táto RD podstatným spôsobom, je kupujúci oprávnený:
4. požadovať odstránenie vád plnenia dodaním náhradného tovaru za vadný tovar,
5. požadovať dodanie chýbajúcej časti tovaru,
6. požadovať primeranú zľavu z kúpnej ceny,
7. odstúpiť od tejto RD.
8. V prípade, ak je dodaním tovaru s vadami porušená táto RD nepodstatným spôsobom, kupujúci je oprávnený žiadať dodanie chýbajúceho tovaru a odstránenie ostatných vád tovaru v dodatočne primeranej lehote stanovenej kupujúcim. Ak predávajúci vady tovaru v primeranej lehote neodstráni, môže kupujúci uplatniť nárok na primeranú zľavu z kúpnej ceny alebo odstúpiť od tejto RD.
9. Právo voľby medzi nárokmi ustanovenými v bode 8. a 9. tohto článku patrí kupujúcemu. Kupujúci je povinný oznámiť voľbu nároku predávajúcemu spravidla spolu s oznámením vady, inak bez zbytočného odkladu po oznámení vady plnenia predávajúcemu.

**Článok 7**

**Trvanie a záväznosť rámcovej dohody**

1. RD sa uzatvára na obdobie dvadsiatich štyroch (24) mesiacov odo dňa nadobudnutia jej účinnosti a zároveň do doby naplnenia dohodnutého maximálneho finančného rozsahu podľa článku 4. bod 4. tejto RD v závislosti od toho, ktorá z uvedených skutočností nastane skôr.
2. Účastníci dohody majú právo ukončiť platnosť tejto RD:
3. písomnou dohodou oboch zmluvných strán,
4. písomnou výpoveďou v 2-mesačnej výpovednej lehote bez udania dôvodu,
5. písomnou výpoveďou v 1-mesačnej výpovednej lehote z dôvodov uvedených v tejto RD,
6. odstúpením od RD v prípade podstatného porušenia zmluvných povinností niektorého účastníka dohody.
7. Kupujúci je oprávnený odstúpiť od tejto RD, ak:
8. predávajúci poruší svoju povinnosť podľa tejto RD podstatným spôsobom,
9. predávajúci poruší svoju povinnosť podľa tejto RD iným než podstatným spôsobom, a takéto porušenie nenapraví ani v dodatočnej primeranej lehote na nápravu poskytnutej kupujúcim,
10. je splnený niektorý z dôvodov na odstúpenie od tejto RD podľa § 19 ZoVO.
11. Predávajúci je oprávnený odstúpiť od tejto RD, ak:
12. kupujúci poruší svoju povinnosť podľa tejto RD podstatným spôsobom,
13. kupujúci poruší svoju povinnosť podľa tejto RD iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej predávajúcim.
14. Za podstatné porušenie tejto RD zo strany kupujúceho sa považuje neuhradenie faktúry do tridsiatich (30) kalendárnych dní po lehote splatnosti.
15. Za podstatné porušenie tejto RD zo strany predávajúceho sa považuje:
16. porušenie zmluvných povinností súvisiacich s akýmkoľvek omeškaním predávajúceho s riadnym a včasným plnením predmetu RD podľa dohodnutých zmluvných podmienok, a/alebo
17. nesplnenie povinností podľa článku 5 tejto RD, a/alebo
18. omeškanie predávajúceho s riadnym odstránením vád podľa článku 6 tejto RD.
19. Výpovedná lehota podľa bodu 2 písm. b) a c) tohto článku RD začína plynúť prvým (1.) dňom nasledujúceho mesiaca po doručení výpovede druhému účastníkovi dohody.
20. Odstúpenie od RD je účinné dňom doručenia písomného odstúpenia od RD druhému účastníkovi dohody.
21. Počas platnosti a účinnosti RD predávajúci nie je oprávnený (teda nesmie) svoje dodávateľské práva na predmet RD, ktoré mu vyplývajú zo zmluvného vzťahu uzavretého na základe výsledku verejného obstarávania s kupujúcim, preniesť na iného dodávateľa alebo odstúpiť inému dodávateľovi.
22. Ukončením platnosti tejto RD zanikajú všetky práva a povinnosti strán zakotvené v tejto RD, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád dodaného tovaru počas záručnej doby (exspiračnej).

**Článok 8**

**Zmena RD**

1. Účastníci dohody sa dohodli, že v prípade, ak dva (2) mesiace pred uplynutím trvania tejto RD bude nevyčerpaných viac ako 20% dohodnutého maximálneho finančného rozsahu uvedeného v článku 4 bod 4. tejto RD, účastníci dohody môžu dodatkom k tejto RD predĺžiť jej trvanie, maximálne však na ďalších dvanásť (12) mesiacov a zároveň do doby vyčerpania zostatku nevyčerpaného finančného rozsahu uvedeného v článku 4 bod 4. tejto RD v závislosti od toho, ktorá z uvedených skutočností nastane skôr.

**Článok 9**

**Osobitné ustanovenia o ukončení platnosti rámcovej dohody**

1. Kupujúci je v prípade, ak to vzhľadom na charakter a povahu predmetu tejto RD relevantné, oprávnený od tejto RD odstúpiť v celom rozsahu, ak mu predávajúci písomne oznámi, že nie je z objektívnych alebo subjektívnych dôvodov schopný plniť dodávky zmluvného tovaru alebo dodávky niektorého jeho druhu podľa tejto RD. Odstúpenie od RD je účinné dňom doručenia písomného odstúpenia od RD predávajúcemu.
2. V prípade odstúpenia od RD podľa bodu1 tohto článku RD, je kupujúci oprávnený nespotrebovaný tovar vrátiť predávajúcemu a predávajúci sa zaväzuje tento tovar prevziať na svoje náklady a vystaviť kupujúcemu k vrátenému tovaru dobropis. O odovzdaní a prevzatí tovaru bude spísaný preberací protokol.

**Článok 10**

**Subdodávky**

1. V prípade, ak predávajúci zabezpečuje časť plnenia predmetu RD prostredníctvom svojich subdodávateľov, zodpovedá za riadne plnenie predmetu RD tak, akoby ho zabezpečil v celom rozsahu sám.
2. Predávajúci garantuje spôsobilosť subdodávateľov pre plnenie predmetu RD.
3. Predávajúci je povinný kupujúcemu oznámiť akúkoľvek zmenu údajov o subdodávateľovi. Za týmto účelom je povinný najneskôr v deň, ktorý predchádza dňu účinnosti akejkoľvek zmeny údajov o subdodávateľovi, aktualizovať znenie Prílohy č. 3 tejto RD – Zoznam subdodávateľov a podiel subdodávok a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľovi, pričom účastníci dohody sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
4. Predávajúci má právo na zmenu resp. na doplnenie nového subdodávateľa vo vzťahu k plneniu predmetu RD, ktorého sa táto RD týka.
5. Ak predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti zmeny, aktualizovať znenie Prílohy č. 3 tejto RD – Zoznam subdodávateľov a podiel subdodávok a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny resp. doplnenia nového subdodávateľa, pričom účastníci dohody sa zároveň výslovne dohodli, že pre prijatie zmeny, resp. doplnenie subdodávateľa sa nevyžaduje uzavretie samostatného písomného dodatku. Nedodržanie povinností stanovených predávajúcemu týmto ustanovením RD sa považuje za podstatné porušenie zmluvných podmienok predávajúcim a zakladá právo kupujúceho vypovedať túto RD s 1-mesačnou výpovednou lehotou. Predávajúci je zároveň povinný nahradiť škodu, ktorá vznikla kupujúcemu porušením tejto povinnosti.
6. V prípade zistenia, že subdodávateľ počas trvania tejto RD nie je v súlade s ust. § 11 ods.1 ZoVO zapísaný v registri partnerov verejného sektora, je kupujúci oprávnený od tejto RD odstúpiť.
7. Predávajúci je povinný na požiadanie kupujúceho predložiť kupujúcemu všetky zmluvy uzavreté v súvislosti s plnením podľa tejto RD so subdodávateľmi.

**Článok 11**

**Sankcie**

1. V prípade nedodržania dohodnutého termínu dodania tovarov predávajúcim, je kupujúci oprávnený účtovať predávajúcemu zmluvnú pokutu vo výške 0,04 % za každý deň omeškania z ceny objednaného tovaru.
2. Kupujúci má nárok na zmluvnú pokutu vo výške 0,04 % za každý deň omeškania z ceny objednaného tovaru až do doby dodania bezchybného tovaru v prípade, ak kupujúci odmietne prevzatie dodávky z dôvodu, že sa predmet dodávky nezhoduje s predloženou zmluvnou ponukou predávajúceho a/alebo množstvo a/alebo druh dodaného tovaru sa nezhoduje s objednávkou kupujúceho.
3. Ak je kupujúci v omeškaní so splnením svojho peňažného záväzku podľa tejto RD, je predávajúci oprávnený účtovať kupujúcemu úrok z omeškania vo výške 0,04 % z nezaplatenej sumy za každý deň omeškania.
4. Ak je predávajúci v omeškaní s vybavením oprávnenej reklamácie vadného tovaru, je kupujúci oprávnený účtovať predávajúcemu zmluvnú pokutu vo výške 0,04 % za každý deň omeškania z celkovej ceny vadného tovaru.

**Článok 12**

**Vyššia moc**

1.   Účastníci dohody sú zbavení zodpovednosti za čiastočné alebo úplné neplnenie zmluvných povinností podľa tejto RD v prípade, že toto neplnenie je v dôsledku vyššej moci. Pre účely tejto RD sa za vyššiu moc považujú prípady, ktoré nie sú závislé, ani ich nemôžu ovplyvniť účastníci dohody, a to najmä podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.

2.   Ten účastník dohody, ktorý sa odvolá na vyššiu moc, je povinný to oznámiť druhému účastníkovi dohody najneskôr do piatich (5) kalendárnych dní od vzniku tejto skutočnosti a môže požiadať o prípadnú úpravu podmienok RD.

3.   Na požiadanie účastníka dohody, ktorému boli avizované okolnosti vyššej moci, je povinný oznamovateľ predložiť hodnoverný dôkaz.

4. Ak nedôjde k dohode, má účastník dohody, ktorý sa odvolal na vyššiu moc, právo odstúpiť od tejto RD. Účinky odstúpenia nastanú dňom doručenia oznámenia druhému účastníkovi dohody.

**Článok 13**

**Osobitné ustanovenia**

* 1. Účastníci dohody sa zaväzujú oznámiť si navzájom akékoľvek zmeny údajov dôležitých pre bezproblémové plnenie RD, a to najmä údajov uvedených v úvode tejto RD.
  2. Predávajúci sa zaväzuje, že:

1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto RD vo svoj prospech, ani v prospech tretích osôb, počas trvania tejto RD, a ani po ukončení platnosti tejto RD,
2. informácie a podklady poskytnuté kupujúcim alebo tretími osobami pre plnenie predmetu tejto RD nepoužije na iný účel ako je plnenie tejto RD.
   1. Osobné údaje dotknutých osôb, ktoré sú súčasťou tejto RD sú spracúvané kupujúcim na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“). Bližšie informácie sú uvedené na webovom sídle spoločnosti [www.vusch.sk](http://www.vusch.sk).
   2. Predávajúci je povinný podľa Nariadenia a Zákona dodržiavať mlčanlivosť o osobných údajoch, ako aj o všetkých skutočnostiach, o ktorých sa dozvedel pri vykonávaní činností vyplývajúcich z tejto RD. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania RD. V opačnom prípade kupujúcemu zodpovedá za škodu, ktorá kupujúcemu vznikla porušením tejto povinnosti.
   3. Predávajúci sa zaväzuje dodržiavať etické zásady kupujúceho uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a. s. (ďalej len "Etický kódex") zverejnenom na webovom sídle kupujúceho [www.vusch.sk](http://www.vusch.sk) , pričom v prípade zistenia, že predávajúci Etický kódex porušuje, je kupujúci oprávnený RD v 1-mesačnej výpovednej lehote vypovedať. Výpovedná lehota začína plynúť 1. kalendárnym dňom mesiaca nasledujúcom po mesiaci, v ktorom bola písomná výpoveď kupujúceho doručená predávajúcemu a skončí sa uplynutím posledného kalendárneho dňa príslušného mesiaca.

**Článok 14**

**Záverečné ustanovenia**

1. Účastníci dohody prehlasujú, že v čase uzavretia tejto RD im nie sú známe žiadne okolnosti, ktoré by bránili, alebo vylučovali uzavretie takejto RD, resp. ktoré by mohli byť vážnou prekážkou jej plnenia.
2. Akékoľvek zmeny a doplnky tejto RD sa môžu robiť výlučne formou písomných dodatkov, ktoré musia byť odsúhlasené a potvrdené podpismi oboch účastníkov dohody a stanú sa jej neoddeliteľnou súčasťou.
3. V prípadoch, ktoré nie sú v RD uvedené, riadi sa vzťah účastníkov dohody príslušnými ustanoveniami Obchodného zákonníka SR a príslušných právnych predpisov platných v Slovenskej republike.
4. Účastníci dohody sa zaväzujú písomne oznámiť všetky zmeny údajov dôležitých pre bezproblémové plnenie RD druhému účastníkovi dohody (napr. zmena sídla, obchodného mena, bankového spojenia a pod.).
5. Neoddeliteľnou súčasťou tejto RD sú jej prílohy :

Príloha č. 1 – Špecifikácia predmetu zákazky

Príloha č. 2 – Sortiment ponúkaného tovaru

Príloha č. 3 – Zoznam subdodávateľov a podiel na subdodávkach

1. RD nadobúda platnosť dňom jej podpisu obidvoma účastníkmi dohody a účinnosť dňom nasledujúcim po dni zverejnenia v Centrálnom registri zmlúv.
2. RD bola vyhotovená v piatich (5) exemplároch, pričom predávajúci dostane dve (2) vyhotovenia a kupujúci tri (3) vyhotovenia.
3. Účastníci dohody zhodne vyhlasujú, že táto RD nebola uzatvorená v tiesni, ani za nápadne nevýhodných podmienok pre niektorého z účastníkov dohody, že zmluvná voľnosť účastníkov dohody nie je obmedzená, že sa s touto RD dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto RD podpísali na znak toho, že zodpovedá ich slobodnej a vážnej vôli.

V Košiciach dňa ................... V.............................dňa ...................

Za kupujúceho: Za predávajúceho:

.................................................................. ...............................................

prof. MUDr. František Sabol, PhD., MPH, MBA Meno,

predseda predstavenstva podpis štatutárneho orgánu

Východoslovenský ústav srdcových pečiatka

a cievnych chorôb, a. s.

.................................................................

Ing. Marián Albert, MBA

podpredseda predstavenstva

Východoslovenský ústav srdcových

a cievnych chorôb, a. s.